L'Ajuntament de Sagunt rep l'Auxerrois Rugby Club
12 d’abril 2023

![](/media/ouwnsfji/recepciorugby_c.jpg?width=850&height=566.6666666666666)

Des del dia 11 fins al 17 d'abril, tots dos inclusivament, diversos equips masculins i femenins de l'Auxerrois Rugby Club visiten Sagunt. El motiu, un programa d'intercanvi amb el club de rugbi local, l'Estreles de Morvedre Rugby Club. Durant estos dies, els esportistes del conjunt francés visitaran la localitat i culminaran la seua estada amb un esdeveniment esportiu el dissabte 15 d'abril a Baladre.

L'alcalde de Sagunt, Darío Moreno; el regidor d'Activitat Física, Salut i Esports de l'Ajuntament de Sagunt, Javier Timón; i el president de l'Estreles de Morvedre Rugby Club, Juan Pablo Hajdukowicz han rebut l'Auxerrois Rugby Club en el saló de plens de l'Ajuntament de Sagunt. Darío Moreno ha volgut ressaltar la labor que realitza el club local perquè projectes com este es duguen a terme: «**Agrair a l'Estreles de Morvedre perquè això no seria possible si no hi haguera també una contrapart ací a la ciutat que volguera també organitzar este tipus d'intercanvis**».

«**Això possibilita posicionar els nostres clubs a escala internacional, i quina millor manera que un intercanvi de cultures, parlant un idioma universal, l'idioma de l'esport**», ha afirmat Javier Timón, regidor d'Activitat Física, Salut i Esports de l'Ajuntament de Sagunt, que també ha expressat el seu desig que este programa i estes jornades de rugbi servisquen per a donar a conéixer i enfortir este esport a la ciutat. «**Cada any que passa ens sentim engrandits per la labor que s'està fent i per com el rugbi està creixent a Sa****gunt**», ha afegit el president de l'Estreles de Morvedre Rugby Club.

![](/media/mncjzbjj/recepciorugby_c2.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-l-auxerrois-rugby-club/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-l-auxerrois-rugby-club/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-l-auxerrois-rugby-club/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-l-auxerrois-rugby-club/)